Paterna celebra una taula redona pel Dia Internacional contra l'Explotació Sexual
29/09/2022

# Paterna celebra una taula redona pel Dia Internacional contra l'Explotació Sexual

[![Paterna celebra una taula redona pel Dia Internacional contra l'Explotació Sexual](/images/noticias/2022/9/8368/8368_lg.jpg)](/images/noticias/2022/9/8368/8368_lg.jpg)

29.09.2022

*   La ponència tindrà lloc demà, divendres 30 de setembre, a les 17.30 hores a la sala del pis superior del Teatre Capri.
*   La xarrada comptarà amb l'assistència de Maura Von fürt Bracony, fundadora i president de ASFA, a més del testimoniatge d'una dona supervivent.

L'Ajuntament de Paterna, a través de la Regidoria d'Inclusió Social i Polítiques d'Igualtat, ha organitzat la taula redona La cara oculta de la prostitució, amb motiu del Dia Internacional contra l'Explotació Sexual i el Trànsit de Dones, Xiquetes i Xiquets, que es commemora en aquest mes de setembre.

Demà, divendres 30 de setembre, a les 17.30 hores tindrà lloc la trobada a la sala del pis superior del Teatre Capri. La ponència comptarà amb l'assistència de Maura Von fürt Bracony, fundadora i president de ASFA, a més del testimoniatge d'una dona supervivent.

La regidora d'Inclusió Social i Polítiques d'Igualtat, Isabel Segura, ha recordat que _“Paterna ha sigut un dels primers municipis a aprovar l'Ordenança Municipal d'Abolició de la Prostitució”._

_“Enguany aprovem el reglament, que considera la prostitució com una vulneració dels drets humans de les dones, sumant-se a la proposta de la consellera de Justícia i Interior, Gabriela Bravo”_, ha assenyalat Segura.

En aquest sentit, l'Ordenança Municipal abolicionista de la prostitució i l'explotació sexual estableix mesures concretes per a defensar i protegir les víctimes de la prostitució i explotació sexual.